CELEX: E2020J0009
Language: lt
Date: 2021-07-15 00:00:00
Title: Teismo sprendimas 2021 m. liepos 15 d. byloje E-9/20 ELPA priežiūros institucija prieš Norvegijos Karalystę (Laisvas darbuotojų judėjimas – Įsisteigimo laisvė – Reglamentas (ES) Nr. 492/2011 – Bendras gyvenimo šalyje ir pilietybės reikalavimas bendrovių administracijos pareigūnams – Generalinis direktorius – Valdybos nariai – Suderinamumas) 2021/C 426/08

2021 10 21   
            
            
               LT
            
            
               Europos Sąjungos oficialusis leidinys
            
            
               C 426/11
            
         
      TEISMO SPRENDIMAS
      2021 m. liepos 15 d.
      byloje E-9/20
      ELPA priežiūros institucija prieš Norvegijos Karalystę
      
         
            (Laisvas darbuotojų judėjimas – Įsisteigimo laisvė – Reglamentas (ES) Nr. 492/2011 – Bendras gyvenimo šalyje ir pilietybės reikalavimas bendrovių administracijos pareigūnams – Generalinis direktorius – Valdybos nariai – Suderinamumas)
         
      
      (2021/C 426/08)
      Byloje E-9/20 ELPA priežiūros institucija prieš Norvegijos Karalystę dėl prašymo pripažinti, kad, nepanaikinusi įvairių pilietybės ir (arba) gyvenimo šalyje reikalavimų, kurie Norvegijos bendrovių teisėje yra nustatyti asmenims, einantiems tam tikras vadovaujamas pareigas Norvegijoje registruotose ir įsteigtose bendrovėse, Norvegijos Karalystė neįvykdė įsipareigojimų pagal Europos ekonominės erdvės susitarimo 31 ir 28 straipsnius ir 2011 m. balandžio 5 d. Europos Parlamento ir Tarybos reglamento (ES) Nr. 492/2011 dėl laisvo darbuotojų judėjimo Sąjungoje 1 straipsnio 1 dalį, Teismas, kurį sudaro pirmininkas Pállis Hreinssonas ir teisėjai Peras Christiansenas ir Berndas Hammermannas (pranešėjas), 2021 m. liepos 15 d. priėmė sprendimą, kurio rezoliucinė dalis yra tokia:
      
                  1.
               
               
                  Pripažinti, kad, nepanaikinusi Akcinių bendrovių įstatymo 6–11 straipsnio 1 dalies ir 6–36 straipsnio 2 dalies, Uždarųjų akcinių bendrovių įstatymo 6–11 straipsnio 1 dalies ir Finansų įmonių įstatymo 7–5 straipsnio ir 8–4 straipsnio 5 dalies, Norvegijos Karalystė neįvykdė įsipareigojimų pagal EEE susitarimo 31 straipsnį.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  Nurodyti kiekvienai šaliai padengti savo bylinėjimosi išlaidas.